John Akinkunmi Oyejola

**John Akinkunmi Oyejola** (født 18. august 1963 i Aawe i Nigeria) er en nigeriansk geistlig og katolsk biskop av Osogbo.
## Liv og virke
### Prest
John Akin Oyejola studerte filosofi og katolsk teologi ved *Seminary of Saints Peter and Paul* i Ibadan. Den 5. oktober 1991 ble han presteviet for bispedømmet Oyo.

Oyejola var først kapellan i *Saints Peter og Paul Parish* i Ile-Ife før han ble sogneprest for *St. Francis Parish* i Modakeke i 1993. Fra 1995 til 1997 var han ansvarlig for kallspastoralt arbeid i bispedømmet Oyo. Han var også bispedømmeungdomsprest fra 1991 til 1997 og ansvarlig for bibelapostolatet fra 1992 til 1997. 

Etter videre studier oppnådde John Akin Oyejola et diplom i humaniora fra *All Hallows College* i Dublin i 1998 og en mastergrad i pastoral ledelse i 1999.

I 1999 ble Oyejola sogneprest for *St. Ferdinand Parish* i Ogbomosho og medlem av *College of Consultors* i bispedømmet Oyo. Fra 2004 til 2010 var han nasjonalt ansvarlig for religionslærere i Nigeria, og fra 2004 til 2011 regionaldirektør for *Pastoral Institute*. 

I 2011 ble Oyejola sendt til USA for videre studier, hvor han i 2015 fullførte en mastergrad ved Saint Mary's College of California i Moraga med oppgaven *«A formation program for effective leadership development of Nigerian youth»*, og med spesialitet innen ekteskaps- og familierådgivning. I tillegg til studiene var han pastor ved *St. Agnes Parish* i Concord og konsulent for katolske veldedighetsorganisasjoner i Oakland fra 2013 til 2014. Han var også kapellan ved *Community Hospital* i Monterey fra 2014 til 2015. 

Etter hjemkomsten ble John Akin Oyejola sogneprest i *St. Stephen's Parish* i Apaira og direktør for *Diocesan Center for Family Pastoral Care*.

### Biskop av Osogbo
Den 2. april 2016 utnevnte pave Frans ham til biskop av Osogbo. Erkebiskopen av Ibadan, Gabriel 'Leke Abegunrin, ordinerte ham til biskop den 30. juni samme år. Medkonsekratorer var den apostoliske nuntius til Nigeria, erkebiskop Augustine Kasujja, og biskopen av Oyo, Emmanuel Adetoyese Badejo. 

I Den nigerianske biskopskonferanse er han formann for kommisjonen for ungdomssjelesorg.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1981
* Erkebiskop Carlo Maria Viganò (1941– ) *1992
* Erkebiskop Gabriel ’Leke Abegunrin (1947– ) *2005
* Biskop *John Akinkunmi Oyejola * (1963- ) *2016

## Referanser